**হিমাংশী ইন্দুলাল শেলাত** ( গুজরাটি : હિમાંશી ઇન્દુલાલ શેલત; জন্ম ৮ই জানুয়ারি ১৯৪৭) ভারতের গুজরাট রাজ্যের একজন গুজরাটি লেখক। তিনি তাঁর ছোটগল্প সংকলন *আন্ধারি গলিমা সফেদ তাপাকান* (১৯৯২) -এর জন্য ১৯৯৬ সালে গুজরাটির জন্য সাহিত্য আকাদেমি পুরস্কার পান।

জীবনী
-----

হিমাংশী শেলাত ১৯৪৭ সালের ৮ই জানুয়ারী গুজরাটের সুরাটে জন্মগ্রহণ করেন। তিনি ১৯৬৬ সালে ব্যাচেলর অফ আর্টস এবং ১৯৬৮ সালে মাস্টার অফ আর্টস সম্পন্ন করেন। তিনি ১৯৮১ - ৮২ সালে, "ভি এস নাইপলের উপন্যাস" নিয়ে কাজ ক'রে তাঁর পিএইচডি পান। তিনি ১৯৬৮ সাল থেকে ১৯৯৪ সালের অক্টোবরে তাঁর স্বেচ্ছায় অবসর গ্রহণ পর্যন্ত সুরাটের এমটিবি আর্টস কলেজে ইংরেজি সাহিত্য পড়ান। তিনি ২০১৩ - ২৯১৭ সালের জন্য সাহিত্য অকাদেমিতে উপদেষ্টা বোর্ডের সদস্য হিসাবে দায়িত্ব পালন করেছিলেন।

তিনি ১৯৯৫ সালের ৪ঠা অক্টোবর বিখ্যাত গুজরাটি লেখক জাভেরচাঁদ মেঘানির ছেলে বিনোদ মেঘানিকে বিয়ে করেন। বিনোদ মেঘানি ২০০৯ সালের ১৫ই ফেব্রুয়ারি মারা যান।

লেখা
----

হিমাংশী শেলাত ১৯৭৮ সালে তাঁর প্রথম গল্প *সাত পাগাথিয়া অন্ধরা কুভামা* লেখেন এবং একটি গুজরাটি পত্রিকা *নবনীত-*এ সেটি প্রকাশিত হয়। পরে ভাবনগর থেকে প্রকাশিত *মিলাপ* পত্রিকায় গল্পটি সেরা ছোটগল্প হিসেবে প্রকাশিত হয়। তিনি ভারতীয় লেখক যেমন মহাশ্বেতা দেবী, আশাপূর্ণা দেবী, ফণীশ্বর নাথ 'রেণু' এবং জয়বন্ত দলবির পাশাপাশি জেন অস্টেন এবং জর্জ এলিয়টের মতো ইংরেজ লেখকদের দ্বারা প্রভাবিত হয়েছেন।

তাঁর প্রথম ছোটগল্পের সংকলন, *অন্তরাল*, ১৯৮৭ সালে প্রকাশিত হয়েছিল। তার পরে তিনি লেখেন *আন্ধারী গালিমা সফেদ তাপাকান* (১৯৯২), *আয়ে লোকো* (১৯৯৭), *সঞ্জনো সময়* (২০০২), *পঞ্চবায়কা* (২০০২), *খান্দানিয়ামা মাথু* (২০০৪) এবং *গড়ভাগাথা* (২০০৯)। *আঠমো রঙ* (২০০১), *কেয়ারিমা আকাশ পুষ্পা আনে কালা পতঙ্গিয়া* (২০০৬) এবং *সপ্তধারা* (২০১২) তাঁর তিনটি উপন্যাস। *একদানী চাকলিও* (২০০৪) এবং *দবে হাতে* (২০১২) তাঁর প্রবন্ধের সংগ্রহ। তাঁর স্মৃতিচারণমূলক লেখাগুলি হলো *প্ল্যাটফর্ম নম্বর ৪* (১৯৯৮) এবং *ভিক্টর* (১৯৯৮)। তাঁর প্রকাশিত সাহিত্য সমালোচনাগুলি হলো*পরাবাস্তববাদ* (১৯৮৭) এবং *গুজরাটি কথাসাহিত্যমা নারিচেতনা* (গুজরাটি গদ্যে নারী চেতনা; ২০০০)।

*স্বামী আনে সাই* (১৯৯৩), *অন্তর-ছবি* (১৯৯৮) এবং *পহলো অক্ষর* (২০০৫) তাঁর দ্বারা সম্পাদিত। *মহেন্দ্র দেশাইয়ের* লেখা থেকে *নোখা মিজাজনো আনোখো চিত্রকর* (২০০৪) তাঁর অনুবাদের কাজ।

পুরস্কার
--------

হিমাংশী শেলাত তাঁর ছোটগল্প সংকলন *আন্ধারি গলিমা সফেদ তাপাকান* (১৯৯২) এর জন্য ১৯৯৬ সালে গুজরাটি ভাষায় সাহিত্য আকাদমি পুরস্কার পেয়েছিলেন। একই বই গুজরাটি সাহিত্য পরিষদ থেকেও পুরস্কার পেয়েছে।

আরও দেখুন
---------

* গুজরাটি ভাষার লেখকদের তালিকা

তথ্যসূত্র
---------

1. 1 2 3 4 5  Brahmabhatt, Prasad (২০১০)। *અર્વાચીન ગુજરાતી સાહિત્યનો ઈતિહાસ - આધુનિક અને અનુઆધુનિક યુગ (History of Modern Gujarati Literature – Modern and Postmodern Era)* (গুজরাটি ভাষায়)। Parshwa Publication। পৃষ্ঠা 262–265। আইএসবিএন 978-93-5108-247-7।
2. 1 2 3  Patel, Varsha (২০১৫)। *હિમાંશી શેલતની વાર્તાકલા (The Art Elements Revealed in the Short Stories of Himanshi Shelat)* (গুজরাটি ভাষায়)। Flamingo Publications। পৃষ্ঠা 19–24। আইএসবিএন 978-93-82352-87-7।
3. ↑  "Sahitya Akademi - Members of Advisory Boards (Gujarati)"। *sahitya-akademi.gov.in*। ২০১৫-১১-২২ তারিখে মূল থেকে আর্কাইভ করা। সংগ্রহের তারিখ ২০১৬-০৯-১২।
4. ↑  Rahamana, Bharati (২০১৪)। *હિમાંશી શેલતની પ્રકીર્ણ સાહિત્યસૃષ્ટિ (Literary work of Himanshi Shelat)* (গুজরাটি ভাষায়)। Daminee Publications। পৃষ্ঠা 19–20। আইএসবিএন 978-93-84324-09-4।
5. ↑  "AKADEMI AWARDS (1955-2015)"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।

বহিঃসংযোগ
---------

* গুজরাটি সাহিত্য পরিষদে (গুজরাটি) হিমাংশী শেলাত

| পুরস্কার |
| --- |
| পূর্বসূরী{{{before}}} | **{{{title}}}** | উত্তরসূরী{{{after}}} |
|

টেমপ্লেট:Sahitya Akademi Award for Gujarati